İmamverdi Həmidov

**İmamverdi Yavər oğlu Həmidov** () — Azərbaycan Milli Elmlər Akademiyası Nizami Gəncəvi adına Ədəbiyyat İnstitutu Qədim dövr Azərbaycan ədəbiyyatı şöbəsinin müdiri, professor, filologiya elmləri doktoru.Azərbaycan Respublikası Prezidentinin fərdi təqaüdçüsü (2025-cü ildən).

## Həyatı
İmamverdi Həmidov 1941-ci il yanvarın 1-də Azərbaycan Respublikası Masallı rayonunun Bala Kolatan kəndində  anadan olmuşdur.

05 noyabr 2025-ci ildə Azərbaycan Respublikasının Prezidenti İlham Əliyev tərəfindən Azərbaycan elminin inkişafında xidmətlərinə görə  **Azərbaycan Respublikası Prezidentinin fərdi təqaüdü**nə layiq görülüb .

## Ümumi təhsili
İbtidai, yeddiillik və orta təhsilini müvafiq olaraq rayonun Bala Kolatan, Böyük Kolatan və Bədəlan kənd məktəblərində almışdır.
## İxtisas, ali və elmi təhsili
* 1957-1959-cu illərdə Bakı Statistika Texnikumunda oxumuş və iqtisadçı ixtisası üzrə oranı fərqlənmə diplomu ilə bitirmişdir.
* 1960-1965-ci illərdə Azərbaycan Dövlət Universitetinin Şərqşünaslıq fakültəsinin ərəb şöbəsində oxumuş və oranı filoloq, ərəb dili tərcüməçisi, ərəb və Azərbaycan dili müəllimi ixtisası üzrə fərqlənmə diplomu ilə bitirmişdir.
* 1966-cı ildə Azərbaycan Elmlər Akademiyası Nizami adına Ədəbiyyat İnstitutunun aspiranturasına qəbul  olunmuşdur.
* 1967-ci ildə Sovet İttifaqı Elmlər Akademiyasının Şərqşünaslıq İnstitutunun (Moskva şəhəri) aspiranturasına keçirilmişdir.
* 1967-1968-ci illərdə Həmin institutun aspirantı olmuşdur.
## Əmək fəaliyyəti
* 1959-1960-cı illərdə Masallı rayonunun Qodman kəndindəki kolxozda iqtisadçı vəzifəsində işləmişdir.
* 1969-1973- Azərbaycan Elmlər Akademiyası Ədəbiyyat institutunun böyük elmi işçisi
* 1973-1976– Ədəbiyyat İnstitutunun elmi katibi
* 1980–1985– Ədəbiyyat institutunda böyük elmi işçi.
* 1990-1997- Ədəbiyyat İnstitutunda böyük elmi işçi
* 1997-ci ildən indiyə kimi – Azərbaycan Milli Elmlər Akademiyası Nizami Gəncəvi adına Ədəbiyyat İnstitutu Qədim dövr Azərbaycan ədəbiyyatı şöbəsinin müdiri
* 2017-ci ildən “METAFİZİKA” beynəlxalq fəlsəfi və fənlərarası araşdırmalar jurnalının 14-cü sayından jurnalın “Filologiya və Pedaqogika elmləri” üzrə redaksiya heyətinin üzvüdür.

## Dissertasiya müdafiəsi
* 1970-ci ildə “İbn Quteybə Dinəvəri” mövzusunda “Asiya və Afrika xalqları ədəbiyyatı” ixtisası üzrə filologiya elmləri namizədi dissertasiyası müdafiə etmişdir.
* 2009-cu ildə filologiya üzrə elmlər doktoru elmi dərəcəsi almaq üçün Ərəb ədəbiyyatı və Azərbaycan ədəbiyyatı ixtisasları üzrə “Ərəb ədəbiyyatşünaslığında Azərbaycan ədəbiyyatı klassiklərinin öyrənilməsi problemləri” mövzusunda doktorluq dissertasiyası müdafiə etmişdir.
## Dil bilikləri
* Azərbaycan dili––sərbəst
* Rus dili––sərbəst
* Ərəb dili––sərbəst
* Talış dili––sərbəst
## Elmi əsərləri
* Əsərlərinin ümumi sayı 113
* O cümlədən monoqrafiya və kitabları 9
* Beynəlxalq jurnallarda çap olunmuş əsərlərinin sayı 31
## Əlavə əmək fəaliyyəti
* 1963-1964- Yəmən Ərəb Respublikasında təcrübə keçmiş və ərəb dili tərcüməçisi işləmişdir.
* 1975-1979– Yəmən Xalq Demokratik Respublikasında ərəb dili tərcüməçisi işləmişdir.
* 1985-1989 – İraq Respublikasında ərəb dili tərcüməçisi işləmişdir.
* 1998-2010-Bakıdakı Misir Mədəniyyət mərkəzində ərəb dili müəllimi
## AMEA-dan xaricdə əmək fəaliyyəti
* 2004-2011-Bakı Dövlət Universitetində ərəb dili və ədəbiyyatı müəllimi (saat hesabı)
* 1998-2000- “Nizami Gəncəvi” jurnalında Ədəbiyyat şöbəsinin müdiri
* 2001-2011-Bakı Asiya Universitetində ərəb dili və ədəbiyyatı müəllimi (0,5 ştat)
## Elmi kadr hazırlığı
– 3 nəfər elmlər doktoru hazırlığı üzrə məsləhətçi, 4 nəfər fəlsəfə doktoru hazırlığı üzrə elmi rəhbər
## Yaradıcılıq birliyində fəaliyyəti
– 2009-cu ildən Azərbaycan Yazıçılar Birliyinin üzvü

## İstinadlar